Per  altro costau, con motibo d'a inagurazión d'a siede de Alianza Nazional en bico de San Chusé (carrera matadero), arredol de 150 antifaxistas mos manifestamos contra iste acto. Dende as 12 d'o maitín estiemos con identificazions, rechistros de personas y autos, menazas, etz. tot por parti d'a polizia nazional. Cuan ya yera formau un buen bloque de chent antifaxista se dezidió ir enta o local, cosa que a os achents de seguridat no les fazió brenca goyo y a golpe de bel porrazo aturón ascape. Una begada ya  controlaus de raso per a polizia se prenzipió a cantar e informar a os bezins d'o bico, cosa, que en contra de lo que dizen os meyos de comunicazión burgueses, agradexión asabelo con aplausos enta o bloque antifaxista. Asinas se continó dica que se dezidió rematar a manifestazión a ixo d'a meya t'as tres.